laion/Wikipedia-Exotic huggingface dataset:
Aino Tigane

Aino Tigane (12. mai 1912 (ukj) Tartu – 12. oktoober 1991 Tallinn) oli eesti lastekirjanik ja näitleja. Aino Tigane sündis Tartus käsitöölise perekonnas. 1930. aastal lõpetas ta Eesti Noorsoo Kasvatuse Seltsi Tütarlaste Gümnaasiumi. Aastatel 1930–1941 töötas Aino Tigane Tartus kirjastuse Loodus korrektorina. Aastatel 1941–1944 oli ta mittekoosseisuline tantsija Vanemuise balletirühmas ning näitleja 1944–1946 Vanemuises ja 1947–1948 Tallinnas Eesti NSV Riiklikus Noorsooteatris. 1948. aastast oli Aino Tigane kutseline kirjanik Tallinnas. Samast aastast oli ta ka Eesti NSV Kirjanike Liidu liige. Tema õde oli lastekirjanik Leida Tigane. Aino Tigane oli abielus Elar Kuusiga. Külaline metsast. Tallinn: Pedagoogiline Kirjastus 1941. Esimene veerandaasta. Tallinn: Ilukirjandus ja Kunst 1946. Keerdsõlm. Tallinn: Ilukirjandus ja Kunst 1948. Lugu väikesest Annest. Tallinn: Ilukirjandus ja Kunst 1949. Klassi noorim. Tallinn: Eesti Riiklik Kirjastus 1950. Meid kutsub signaal. Tallinn: Eesti Riiklik Kirjastus 1953. (koos Elar Kuusiga) Meie Ott. Tallinn: Eesti Riiklik Kirjastus 1959. Eeskuju ja tagakuju. Tallinn: Eesti Riiklik Kirjastus 1963. Siledad omad, karvane võõras. Tallinn: Eesti Raamat 1972. "Arhiivikoopia". Originaali arhiivikoopia seisuga 13. märts 2010. Vaadatud 22. oktoobril 2018.{{netiviide}}: CS1 hooldus: arhiivikoopia kasutusel pealkirjana (link) Eesti kirjarahva leksikon. Tallinn, 1995, lk. 593 R. Mõtus. Aino Tigase kujunemisteest. – Looming 5/1972, lk 873-875. H. Ernesaks. Aino Tigane 70. – Looming 4/1982, lk 573.
Rein Tootmaa

Rein Tootmaa (sündinud 3. märtsil 1957 Tõrvas) on eesti kirjanik ja kriitik. Ta lõpetas 1980. aastal Tartu Riikliku Ülikooli eesti filoloogia erialal. Märkimisväärse osa tema loomingust moodustavad novellid. Klaverimängupüha. Tallinn: Eesti Raamat 1987. 158 lk Seal, selle laia välja taga. Tallinn: Eesti Raamat 1991. 140 lk rezz Lng 2/1992, 280-281 Tulnukad ja kratid. Tallinn: Virgela 1997. 199 lk rezz Lng 8/1997, 1145 Teekond haaremisse. Tallinn: EKSA 2002. 138 lk Teekond haaremisse II. Tallinn: EKSA 2003. 136 lk Filtrita "Camel". [Tallinn:] EKSA 2012. 167 lk "V. Vahingu ja A. Valtoni groteskistruktuurid". Looming nr 5/ 1983, lk 685–700 "Pegasus turuteel" (raamatu "Pung ja Pegasus" arvustus). Eesti Päevaleht, 15. detsember 1998, lk 10 Raimu Hanson. Naised teevad elu mõnusaks ja kibedaks. Tartu Postimees, 22. detsember 2012 Udo Uibo. "Tootmaa, Rein". // Eesti kirjarahva leksikon. Tallinn 1995. Lk 605
Eberhard Gutsleff vanem

Eberhard Gutsleff (21. märts 1654 Urvaste – 30. detsember 1724 Tallinn) oli baltisaksa teoloog. Teda tuntakse eelkõige piiblitõlkijana põhjaeesti keelde. Eberhard Gutsleff oli Tallinna Püha Vaimu koguduse abiõpetaja 1681–1700 ja koguduse pastor 1700–1724 ning 1700. aastast Eestimaa konsistooriumi assessor ning Tallinna linnakonsistooriumi assesor. Tema isa Johann Gutslaff oli Urvaste pastor, samanimeline poeg Eberhard Gutsleff oli Tallinna Püha Vaimu koguduse pastor, vaimulik ja piiblitõlkija. Allgemeines Schriftsteller- und Gelehrten-Lexikon der Provinzen Livland, Esthland und Kurland. Zweyter Band G-K. Bearbeitet von Johann Friedrich von Recke und Karl Eduard Napiersky. Mitau: Johann Friedrich Steffenhagen und Sohn 1829, lk. 150 Püha Waimu õpetajad Eesti kirjanikkudena, Ristirahva Pühapäevaleht, 25 juuli 1918, lk 2 ID puudub veebisaidil "BBLD - Baltisches biografisches Lexikon digital"
Atsimo-Atsinanana piirkond

Atsimo-Atsinanana piirkond on Madagaskari 1. järgu haldusüksus (piirkond) saare kagurannikul. Kuni 2009. aastani kuulus see Fianarantsoa provintsi. Piirkonna keskus on Farafangana. Hinnanguline rahvaarv oli 2004. aastal 621 200 ja 2011. aastal 851 545. See on üks Madagaskari vaesemaid piirkondi.
Väljakaevamised (Kross)

"Väljakaevamised" on Jaan Krossi 1990. aastal ilmunud romaan. Raamatu andsid välja kirjastused Eesti Raamat ja Kupar. Teos on uuesti välja antud ka Jaan Krossi kogutud teoste 10. köitena (Eesti Keele Sihtasutus, 2003). Romaani tegevus toimub 1954. aasta Eesti NSVs. Peategelane on Siberist Eestisse naasnud Peeter Mirk.
Smosh

Smosh on oma loomingut veebis avaldav koomikutepaar, mille moodustavad Ian Andrew Hecox (sündinud 30. novembril 1987) ja Anthony Padilla (sündinud 16. septembril 1987). Padilla alustas Smoshi nime all flash-animatsioonide postitamist saidile Newgrounds 2003. aasta alguses. Mõne aja pärast liitus temaga sõber Ian Hecox. 2005. aasta sügisel hakkasid nad postitama videoid YouTube'i ja nende kanalist sai üks populaarsemaid sellel saidil. 2015. aasta augusti seisuga on Smoshi kanalil rohkem kui 20 miljonit tellijat ning selle videoid on vaadatud 4,6 miljardit korda. Smoshi meeskond on laienenud, et tegeleda animeeritud, eri keeltes ja videomängude sisu tutvustavate videotega. 14. juunil 2017 lahkus Padilla Smoshist, et teha videoid üksi. Hecox on Smoshis edasi koos Courtney Milleri, Shayne Toppi, Noah Grossmani, Olivia Sui ja Keith Leak nooremaga. Smosh YouTube'is
Baltic Futsal Cup

Baltic Futsal Cup on Balti riikide vahelised saalijalgpalli karikavõistlused. Võistlusi korraldab UEFA. Esimesed võistlused toimusid 2008 ja need võitis Läti. 2008: Läti 2010: Läti 2013: Läti 2014: Läti 2015: Soome 2016: Läti 2017: Leedu
Balti Maleliit

Balti Maleliit (saksa keeles Baltischer Schachbund) oli 1898 asutatud maleorganisatsioon. Liidu üks asutajad oli Friedrich Amelung, kes ühtlasi 1898-1901 oli ka liidu esimene sekretär. Liit korraldas aastast 1899 kuni Esimese maailmasõjani malevõistlusi (Balti malekongressid). Aastast 1931 toimuvad Balti meistrivõistlused males. 1899 Riia: Robert Behting (Läti), Karl Wilhelm Rosenkrantz (Läti) ... Balti Maleliit Eesti entsüklopeedia veebiversioonis (vaadatud 08.08.2015)
2014. aasta Euroopa meistrivõistlused rahvusvahelises kabes

2014. aasta Euroopa meistrivõistlused rahvusvahelises kabes olid 7.-14. oktoobrini Tallinnas toimunud Euroopa meeste meistrivõistlused rahvusvahelises kabes. Võitluse võitis meestest Hollandit esindav Roel Boomstra ja naistest Ukraina esindaja Olga Baltažõ.
Krasnõi Bor

Krasnõi Bor on alev Venemaal Leningradi oblastis Tosno rajoonis, Krasnõi Bori linnaasunduse keskus. See asub 20 km Peterburist kagus. Asulas elab 5470 inimest (2015). Asula lähedal asub Loode föderaalringkonna suurim ohtlike tööstusjäätmete hoidla. Peterburi külje all asuv “kemikaalide Tšernobõl” ähvardab Soome lahte katastroofiga
Renessansi kirjanduse antoloogia

"Renessansi kirjanduse antoloogia" on 1984. aastal ilmunud antoloogia, mille andis välja kirjastus Eesti Raamat. Antoloogia väljaandmise mõtte algataja ning sisuline koostaja ja kommenteerija oli Villem Alttoa, selle toimetasid Aleksander Kurtna ja Harald Rajamets. Raamatu trükiarv oli 7000. Antoloogias on avaldatud tõlkeid itaalia, hispaania, portugali, prantsuse, inglise, saksa, madalmaade, dalmaatsia, ungari, tšehhi ja poola renessansskirjandusest. See on varustatud autoritutvustuste ja lühikeste kommentaaridega ning sissejuhatava käsitlusega. Antoloogias on lühemate terviktekstide või katkenditega esindatud alljärgnevad autorid ja anonüümsed tekstid. Francesco Petrarca, Giovanni Boccaccio, Franco Sacchetti, Caterina da Siena, Lorenzo de' Medici, Angelo Poliziano, Luigi Pulci, Masuccio, Matteo Boiardo, Lodovico Ariosto, Jacopo Sannazaro, Pietro Bembo, Giangiorgio Trissino, Niccolò Macchiavelli, Baldassare Castiglione, Pietro Aretino, Vittoria Colonna, Francesco Berni, Matteo Bandello, Giambattista Cinzio, Benvenuto Cellini, commedia dell'arte tekst "Abielumees", Giovanni Battista Guarini, Giordano Bruno, Torquato Tasso. Juan Ruiz, Juan Manuel, Jorge Manrique, Fernando de Rojas, Juan del Encina, Gil Vicente, Bartolomé de Las Casas, kolm rahvalikku romanssi, Luis de León, Fernando de Herrera, Lope de Rueda, Amadís de Gaula, Jorge de Montemayor, "Tormese Lazarillo elukäik" (katkend), Mateo Alemán, Luís Vaz de Camões, Miguel de Cervantes. "Sada uut novelli" (novell "Õnnetud armastajad"), Pierre Gringore, Marguerite de Navarre, Clément Marot, Bonaventure Des Périers, Louise Labé, François Rabelais, Pierre de Ronsard, Joachim Du Bellay, Guillaume Du Bartas, Agrippa d'Aubigné, Menippose satiir (1594, katkendeid), Michel de Montaigne. "Igamees" (katkendeid), Thomas More, Thomas Wyatt, Surrey, Edmund Spenser, Philip Sidney, John Lyly, Thomas Lodge, Thomas Nashe, Raphael Holinshed, Robert Greene, Thomas Kyd, Christopher Marlowe, Ben Jonson, Francis Beaumont ja John Fletcher, John Webster, Francis Bacon. Erasmus Rotterdamist, Sebastian Brant, Thomas Murner, "Pimedusemeeste kirjad" (valimik), Ulrich von Hutten, Martin Luther, talupoegade sõja laule, Thomas Müntzer, "Lõbusad lood Till Eulenspiegelist" (valimik), "Lugu doktor Johann Faustist" (katkendeid), "Kilplased" (valimik), Johannes Pauli, Burkhard Waldis, Hans Sachs, Johann Fischart. Marin Držić, Ivan Gundulić, Bálint Balassa, Bohuslav Lobkowicz, Mikołaj Rej, Jan Kochanowski. Antoloogia tekstide tõlkijad on Villem Alttoa, Aleksander Aspel, Viktoria Hain, Lehte Hainsalu, Arthur Hone, Ferdinand Hörschelmann, Ain Kaalep, Jaan Kaplinski, Jaan Kross, Aleksander Kurtna, Riina Lõhmus, Uku Masing, Ellen Niit, Ülle Nurk, Ott Ojamaa, Aleksander Raid, Harald Rajamets, Tiina Randviir, Paul-Eerik Rummo, Tiiu Samuel, August Sang, Johannes Semper, Ly Seppel ja Ülo Torpats.
Vana-Posti tänav

‹ Kaart ajutiselt peidetud (?) › Vana-Posti tänav on tänav Tallinnas Kesklinna linnaosas Vanalinna asumis. Vana-Posti tänav algab Harju tänavalt ja lõpeb Müürivahe tänaval. Vana-Posti tänav 2 // Harju tänav 3, neljakorruseline korterelamu äripindadega esimesel korrusel. Märtsipommitamisel 1944. aastal hävis hoone katus ja tühjaks põles suur osa hoonest. Pärast hoone taastamist tegutses hoones Eesti NSV Ametiühingute Kesknõukogu ja Eesti NSV Ministrite Nõukogu juures asuv Kehakultuuri- ja Spordikomitee. Vana-Posti tänav 8, Kino Sõprus (Peeter Tarvas, August Volberg; 1951–1955) Vana-Posti 2 ja 4 Vana-Posti tänav 2 // Harju tänav 3 Vana-Posti 7 Vana-Posti 7 Vana-Posti 11 Tallinna vanalinn, Harju tänav, Vana-Posti, Kuninga, Müürivahe ja Rüütli tänav said kannatada 1944. aasta Tallinna märtsipommitamises. Põlesid Niguliste kirik, kino Amor, hotell Kuld Lõvi ja Tallinna vaekoda Raekoja platsil. Vana-Posti 7 majas asus Eesti NSV ajal 1970. aastast Eesti Kalatööstuse Tootmiskoondise Ookean Tallinna Merekool ja Tallinna Traallaevastiku Baas. 2009. aastal tehtud remondi käigus avastati Tallinna vanalinna serval Vana-Posti, Suur-Karja ja Müürivahe tänava ristumiskohal kunagise Tallinna linnamüüris olnud värava asukoht. Värava asukoht leiti endise tänase Savoy hotelli eest ja kuskil sealsamas asus vanasti ka Tallinna linna vallikraavil asunud vesiveski. Vesiveski täpse asukoha kindlakstegemiseks aga oleks uusi kaevamisi vaja. Uwe Gnadenteich, Kaablipaigaldus paljastas iidse värava asukoha, tallinncity.postimees.ee, 8. mai 2009 Uwe Gnadenteich, Kaablipaigaldus paljastas iidse värava asukoha, tallinncity.postimees.ee, 8. mai 2009
Raal Kivi

Raal Kivi (6. august 1946 Tallinn – 7. august 2015) oli eesti arhitekt, Tartu linna peaarhitekt (1972–1991). Raal Kivi õppis 1953–1961 Tartu 5. Keskkoolis ja lõpetas 1964. aastal Tartu 1. Keskkooli matemaatika eriklassi. Treffneri kooli käekäiku jälgis ta pingsalt aastakümneid ning ta oli üks neist, kellele koolipere võib olla tänulik, et Treffneri gümnaasium jäi tegutsema kesklinna.[viide?] Aastatel 1964–1965 õppis ta Tallinna Polütehnilise Instituudi ehitusteaduskonnas, aastatel 1965–1969 Eesti Riikliku Kunstiinstituudi arhitektuuriteaduskonnas. Aastail 1969–1972 oli ta Eesti Projekti arhitekt, 1972–1991 Tartu peaarhitekt, ehitus- ja arhitektuuriosakonna juhataja, 1991–1993 AS Kordaxi kommertsdirektor, 1993–2003 Tartu Projekti peaarhitekt, 2003–2004 vabakutseline arhitekt, novembrist 2004 maini 2005 Tartu arhitektuuri ja ehituse osakonna juhataja ning seejärel taas vabakutseline. Ta osales Tartu generaalplaani korrigeerimises, kavandanud kaevandatud alale Kohtla-Järve Lõuna mikrorajooni ja projekteerinud hooneid, millest üks suurejoonelisemaid on kirik Tartus Veski 40. Kivi kuulus 1982. aastast Eesti Arhitektide Liitu ja Eesti Looduskaitse Seltsi ning oli ka Tartu Saksa Kultuuri Instituudi liige. Tema isa oli arhitekt Raul-Levroit Kivi. Tal on kaks tütart. http://www.htg.tartu.ee/?sub=lennud&aasta=1964 EKABL, lk 187 "Arhitekt Raal Kivi hindab üle kõige meeskonnatööd" Tartu Postimees, 3. veebruar 2005
Heinrich Rau

Heinrich Gottlob Rau (2. aprill 1899 Feuerbach (tänapäeval Stuttgart) – 23. märts 1961 Ida-Berliin) oli saksa kommunistlik poliitik ja Saksa DV riigitegelane. Rahvakooli lõpetamise järel õppis Heinrich Rau metallitööd ja töötas seejärel õpitud erialal. 1913. aastal astus ta sotsiaaldemokraatliku noorteorganisatsiooni liikmeks. 1917. aastal astus ta Saksamaa Sõltumatu Sotsiaaldemokraatliku Partei liikmeks. Samal aastal mobiliseeriti ta Saksa sõjaväkke ja ta võttis osa Esimesest maailmasõjast. 1920. aastal astus Heinrich Rau Saksamaa Kommunistlikku Parteisse. 1920–1923 oli ta Saksamaa Kommunistliku Partei Keskkomitee põõlumajandusosakonna töötaja, 1923–1933 juhataja. Ta oli kommunistlike talurahvaajalehtede "Land- und Forstarbeiter" ja "Pflug" toimetaja. Lisaks oli Rau 1928–1933 Preisimaa Maapäeva liige. Natsionaalsotsialistide võimuletuleku järel ta vahistati 1933. aastal ja mõisteti 1934. aastal kaheks aastaks vangi. 1935. aastal võimaldati tal Saksamaalt lahkuda ja emigreerus kõigepealt Tšehhoslovakkiasse ja seal edasi Nõukogude Liitu. Moskvas töötas Heinrich Rau 1935. aasta novembrist kuni 1937. aasta veebruarini Rahvusvahelise Agraarinstituudi asejuhatajana. 1937. aasta algul saatis Saksamaa Kommunistliku Partei juhtkond Rau Hispaania kodusõtta, kus ta juhtis alates 1938. aasta jaanuarist 11. internatsionaalset brigaadi. Haavatasaamise järel läks ta 1938. aasta mais Prantsusmaale, kus ta 1. septembril 1939 vahistati ja interneeriti. 1942. aasta juunis andis Vichy valitsus ta Gestapole välja. 1942 aasta augustist kuni 1943. aasta märtsini oli Rau Berliinis vanglas, seejärel saadeti ta Mauthauseni koonduslaagrisse, kus ta viibis kuni vabanemiseni 1945. aasta mais. 1945. aasta juulis pöördus Heinrich Rau Berliini tagasi. Alates 1945. aasta augustist töötas ta Brandenburgi liidumaa valitsuses, kus oli 1946–1948 majandusminister. 1948–1949 oli ta Saksa Majanduskomisjoni (Saksa DV valitsuse eelkäija) esimees. Alates 1949. aastast oli Johannes Rau Saksamaa Sotsialistliku Ühtsuspartei Eestseisuse liige ja Keskkomitee Poliitbüroo liikmekandidaat. 1950. aasta juulis sai ta Keskkomitee Poliitbüroo liikmeks. 1949–1950 oli Johannes Rau Saksa DV majanduse planeerimise minister. 1950–1961 oli ta Saksa DV Ministrite Nõukogu esimehe asetäitja. 1950–1952 oli Rau Riikliku Plaanikomisjoni esimees, 1952–1953 Ministrite Nõukogu juures asuva Tööstuse ja Liikluse Koordineerimisasutuse juhataja. 1953–1955 oli ta masinaehituse minister ja 1955–1961 väliskaubandusminister. 1949–1961 oli ta Rahvakoja (parlamendi) liige. Heinrich Rau :Politiker; SED Munzinger Heinrich Rau (1899-1961) Bundesarchiv Rau, Heinrich Deutsche Biographie Rau, Heinrich * 2.4.1899, † 23.3.1961 : Mitglied des Politbüros des ZK der SED, Vorsitzender der Staatlichen Plankommission Bundesstiftung zur Aufarbeitung der SED-Diktatur Heinrich Rau (1899-1961) Bundesarchiv
Johanna Quandt

Johanna Maria Quandt (sündinud Bruhn; 21. juuni 1926 Berliin – 3. august 2015 Bad Homburg vor der Höhe) oli Saksa ettevõtja, kuulsa Saksa töösturi, BMW ühe juhi Herbert Quandti lesk. Surres oli ta Saksamaa rikkaimate inimeste edetabelis 8. kohal (rikkaim naine), maailma rikaste inimeste tabelis oli ta 77. (naistest 11.). Pärast mehe surma 1982. aastal sai ta päranduseks 16,7% BMW aktsiatest. 2014. aasta augusti seisuga hindas Forbes perekond Quandti varanduse suuruseks 46,3 miljardit USA dollarit. Johanna Quandt suri 89-aastaselt oma kodus Bad Homburgis Frankfurdi lähedal. "Johanna Quandt". http://www.nytimes.com/2015/08/07/business/international/johanna-quandt-matriarch-of-family-that-controls-bmw-dies-at-89.html The World's Billionaires: Germany. Johanna Quandt, Billionaire Matriarch of BMW Clan, Dies at 89.
Kiired

Kiired oli Tartu kooliõpilaste kirjandusringi "Kirjanduse sõbrad" album, mille toimetaja oli gümnaasiumiõpilane Gustav Suits. Albumeid ilmus kolm: 1901. aastal "Kiired I" ja "Kiired II", 1902. aastal "Kiired III". 1904.aastal kavandati Kiirte neljandat albumit, kuid sellele otsustati nimeks panna "Noor-Eesti". Uus album ilmus tsensuuriviivituse tõttu alles 1905 suvel. Karl Muru. Noor-Eestist arbujateni. Koolibri, Tallinn, 1996
Tallinna FC Betoon

Tallinna FC Betoon on Tallinnas tegutsev Eesti saalijalgpalli klubi. Hooajal 2007/08 tuli klubi Eesti meistriks.
Kolka nina

Kolka nina (liivi keeles Kūolka nanā, läti keeles Kolkasrags, saksa keeles Domesnäs) on Läti neem, mis moodustab Kura poolsaare põhjatipu Läänemeres. Neemest vahetult edelas umbes 2 km kaugusel asub samanimeline küla Kolka. Kolka ninal ühineb Irbe väin ehk Kura kurk kagukaarde Liivi lahte, neem jätkub kirdes veealuse madalikuna ligi 6 km kuni Kolka tuletornini. Õhtuhämaruses ja ööpimeduses võib neemelt silmata 38 km kaugusel asuva Sõrve tuletorni valgusvihke Saaremaalt Eestis. Kolka nina on tuntud linnuvaatluspaigana. Sealtkaudu kulgeb Läti territooriumi kõige intensiivsem lindude rändetee, mis viib suvistesse elukohtadesse Euraasia põhjaosas. Mõnel aprillipäeval võib neemest üle lennata kuni 50 000 lindu tunnis. Kolka mererannal on 16. sajandil ehitatud vana tuletorni varemed, majakas asus ajalooliselt rannast kaugemal sisemaal. Samas asukohas paiknes Nõukogude piirivalvevägede tehniline vaatluspost aastail 1945–1991. Kolka nina tuletorn 1854. aastal Hävitatud tuletorni varemed 1915. aastal Endise Nõukogude piirivalve vaatlusposti hooned Infostend Dundaga merekooli ajaloost (mh evakueeriti Esimese maailmasõja ajal Tartusse) "Teeviit" Sõrve säär Ruhnu saar
Valga Lokomotiiv

Valga Lokomotiiv (hilisema nimega FC Valga) oli 1990–2006 Valgas tegutsenud jalgpalliklubi. Klubi asutati 1990 nimega Valga Lokomotiiv. Klubi ühines 2005. aasta lõpus FC Valga Warrioriga. FC Valga ja FC Valga Warrior ühinesid Soccernet, 29. november 2005 Võistkond jalgpall.ee
Boston Corbett

Thomas P. Corbett (1832 – oletatavalt 1. september 1894) oli Ameerika Ühendriikide kodusõja Uniooni ehk Põhja armee sõdur, kes tappis Abraham Lincolni mõrvari John Wilkes Boothi.
TalTech (saalihoki)

TTÜ/Team Exel on Tallinnas tegutsev Eesti saalihokiklubi, mis mängib Meistriliigas. Klubi asutati 1997. Klubi on tulnud Eesti meistriks aastatel 2008 ja 2015.
Sparta Team Automaailm

Sparta Team Automaailm on Tallinnas tegutsev Eesti saalihokiklubi, mis mängib Meistriliigas. Klubi asutati 2010. Klubi koduleht
Kutsestandard

Kutsestandard (inglise keeles professional standard) on dokument, milles kirjeldatakse mingi konkreetse kutseala tööülesandeid ja -keskkonda ning vastaval kutsealal tegutsemiseks vajalikku kompetentsust ehk töö edukaks tegemiseks vajalike oskuste, teadmiste ja hoiakute kogumit. Kutsestandardid on kutsesüsteemi osa. Kutsesüsteem on osa Eesti kvalifikatsioonisüsteemist, mis seob haridussüsteemi tööturuga ja aitab kaasa elukestvale õppele ning tööalase kompetentsuse arendamisele, hindamisele, tunnustamisele ja (rahvusvahelisele) võrdlemisele. Kutsestandardid on aluseks kutseõppe pakkumisele ja kutsetunnistuste andmisele. Kutsestandardid kinnitavad kutsenõukogud. Kutsestandardid kantakse kutseregistrisse. https://www.kutsekoda.ee/et/kutsesysteem/kutsestandardid https://www.kutsekoda.ee/et/kutsesysteem Kutseseadus Kutsestandardite koostamise, muutmise ja vormistamise kord Kutseregistri põhimäärus Kutsekoda
Kutsetunnistus

Kutsetunnistus on dokument, mis tõendab kutset omava isiku vastavust kutsestandardis kehtestatud nõuetele. Kutse andmine on protsess, mille käigus kutset andev organ, kutsekomisjon, hindab kutset taotleva isiku oskuste ja teadmiste vastavust kutsestandardis toodud nõuetele. Positiivse tulemuse korral väljastatakse kutsetunnistus.
Kutsekomisjon

Kutsekomisjon on kutse tõendamise ja omistamise korraldamiseks ja kutseomistamise otsuste langetamiseks moodustatud erialaspetsialistidest koosnev komisjon. Kutsekomisjoni tegevuse eesmärgiks on hinnata vastaval alal töötajate teadmiste ja kutseoskuste vastavust kutsestandardile. Kutsekomisjoni tegevust reguleerib kutsekomisjoni tegevusstatuut. Kutsekomisjon lähtub kutseomistamisel ja kutsetunnistuste väljastamisel kutseseadusest, kutsekvalifikatsiooni tõendamise ja omistamise korrast, kutsekomisjoni tegevusstatuudist ja kutsestandardist.
Leo Soonpää

Leo Soonpää (ka Leonhard Soonpää, kuni 1939 Leonhard Soonberg; 18. veebruar 1903 Luke vald, Tartumaa – 6. oktoober 1979 Tallinn) oli eesti kunstiajaloolane, kunsti- ja teatrikriitik ning kunstipedagoog. Ta õppis Tamse külakoolis ja aastatel 1919–1922 Hugo Treffneri Gümnaasiumis. 1922. aastast õppis ta Tartu Ülikoolis, mille lõpetas 1928. aastal kunstiajaloolasena. Pärast ülikooli lõpetamist töötas ta mitmes ajalehes (Uudisleht, Uus Eesti) teatri- ja kunstikriitikuna, 1935. aastast oli Eesti Ajakirjanike Liidu esindaja Balti pressiliidus. Aastatel 1937–1938 oli ta ajakirja Tuju ja 1938–1940 ajakirja Areng tegevtoimetaja. Ta oli aastatel 1934–1936 Riigi Kunsttööstuskooli, aastatel 1940–1941 Jaan Koorti nimelise Riigi Rakenduskunsti Kooli, aastatel 1941–1943 Tallinna Kujutava ja Rakenduskunsti Kooli kunstiajaloo õppejõud, lisaks töötas ta aastatel 1942–1943 Estonia teatris dramaturgina. Aastatel 1944–1974 oli ta ERKI-s kunstiajaloo ja esteetika õppejõud, 1946. aastast dotsent, aastatel 1946–1955 ühtlasi kunstiajaloo kateedri juhataja. Leo Soonpää suri 6. oktoobril 1979 Tallinnas ja ta maeti 10. oktoobril 1979 Metsakalmistule. 1978 Eesti NSV teeneline kunstitegelane Tema vend oli Eesti riigiametnik Karl Soonpää. Ta oli abielus helikunstnik Niina Murrikuga. "Ars longa" http://www.htg.tartu.ee/?sub=lennud&aasta=1922 http://www.kalmistud.ee/haudi?action=hauaplats&filter_hauaplats_hauaplats=86629 "Arhiivikoopia". Originaali arhiivikoopia seisuga 8. märts 2019. Vaadatud 10. augustil 2015.{{netiviide}}: CS1 hooldus: arhiivikoopia kasutusel pealkirjana (link) Album Academicum Universitatis Tartuensis 1918-1944
Rudanske

Rudanske (ukraina keeles Руданське) on küla Ukrainas Vinnõtsja oblastis Šargorodi rajoonis. Elanike arv on 1261.
Elisabeth Juudas

Elisabeth Juudas (sündinud 8. juulil 1988 Tallinnas) on eesti laskesuusataja. Rahvusvahelistel võistlustel debüteeris ta 2007. aastal, osaledes Otepääl toimunud suvebiatloni maailmameistrivõistlustel. Esimesed maailma karikasarja punktid sai ta 2010. aastal, kui sai Nové Město etapil individuaalsõidus 37. koha. Elisabeth Juudas IBU kodulehel (inglise)
Perse (täpsustus)

"Perse" on vulgaarne väljend inimese istmiku ehk tuharate kohta. Perse (mütoloogia) (ka Persa või Perseis) on vanakreeka mütoloogias okeaniid, päikesejumal Heliose abikaasa The Perse School (Perse'i kool) on erakool Inglismaal Cambridge'is Perse School for Girls (Perse'i tütarlastekool) on tüdrukute erakool Inglismaal Cambridge'is Stephen Perse oli Perse'i kooli asutaja Saint-John Perse oli Prantsuse diplomaat ja luuletaja, Nobeli kirjandusauhinna laureaat James Perse (sünd. 1972) on USA moedisainer Perse on fossiilsete tigude perekond sugukonnas Fasciolariidae Pērse on jõgi Lätis, Daugava lisajõgi Pērse on jõgi ja kosk Lätis Aizkraukle kandis Koknese mõisapargis Perse on Slovakkia küla Prša ungarikeelne nimi "Perse" on belgia helilooja Eugène Goossensi sümfooniline poeem Persée Persse per se Per Se Percé
Pepu (täpsustus)

Pepu on lastekeelne väljend istmiku kohta. Pepu Hernández on Hispaania jalgpallitreener "Pepu" ("Petite encyclopédie portative universelle") on Prantsuse entsüklopeedia PEPU (Protectorate Education Progressive Union) on Sri Lanka poliitiline erakond
Jaan Koolmeister

Jaan Koolmeister (sündinud 2. juunil 1992) on eesti laskesuusataja. Debüüdi rahvusvahelisel võistlusel meeste arvestuses tegi ta 2013. aastal, osaledes Haanjas toimunud suvebiatloni Euroopa meistrivõistlustel. Jaan Koolmeister IBU kodulehel (inglise)
Jan Treier

Jan Treier (sündinud 11. veebruaril 1992) on eesti laskesuusataja. 2012. aastal võistles ta esimest korda maailma karikasarjas meeste arvestuses. Tema treener on olnud Tõnu Pääsuke. Jan Treier IBU kodulehel (inglise)
Jana Mintšenkova

Jana Mintšenkova (sündinud 19. aprillil 1988) on Eesti laskesuusataja. IBU maailma karikasarjas debüteeris ta täiskasvanute arvestuses 2007. aastal. Jana Mintšenkova IBU kodulehel (inglise)